Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VIII: Luettelo, jota tarkoitetaan liittymisasiakirjan 24 artiklassa: Latvia - 10. Ympäristö - B. Jätehuolto



Virallinen lehti nro L 236 , 23/09/2003 s. 0832 - 0832



B. JÄTEHUOLTO 1. 31993 R 0259: Neuvoston asetus (ETY) N:o 259/93, annettu 1 päivänä helmikuuta 1993, Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta (EYVL L 30, 6.2.1993, s. 1), sellaisena kuin se on viimeksi muutettuna seuraavalla: - 32001 R 2557: komission asetus (EY) N:o 2557/2001, annettu 28.12.2001 (EYVL L 349, 31.12.2001, s. 1). a) Kaikista asetuksen (ETY) 259/93 liitteisiin II, III ja IV sisältyvien hyödynnettäväksi tarkoitettujen jätteiden siirroista Latviaan ja kyseisiin liitteisiin sisältymättömien hyödynnettäväksi tarkoitettujen jätteiden siirroista on ilmoitettava toimivaltaisille viranomaisille ja ne on käsiteltävä asetuksen 6, 7 ja 8 artiklan mukaisesti 31 päivään joulukuuta 2010 saakka. b) Poiketen siitä, mitä asetuksen (ETY) N:o 259/93 7 artiklan 4 kohdassa säädetään, toimivaltaisten viranomaisten on vastustettava asetuksen liitteisiin II, III ja IV sisältyvien hyödynnettäväksi tarkoitettujen jätteiden siirtoja ja kyseisiin liitteisiin sisältymättömien hyödynnettäväksi tarkoitettujen jätteiden siirtoja laitokseen, jolle on myönnetty tilapäinen poikkeus ympäristön pilaantumisen ehkäisemisen ja vähentämisen yhtenäistämiseksi annetun direktiivin 96/61/EY [5] säännösten soveltamisesta, niin kauan, kuin tilapäistä poikkeusta sovelletaan vastaanottavaan laitokseen. 2. 31994 L 0062: Euroopan parlamentin ja neuvoston direktiivi 94/62/EY, annettu 20 päivänä joulukuuta 1994, pakkauksista ja pakkausjätteistä (EYVL L 365, 31.12.1994, s. 10) Poiketen siitä, mitä direktiivin 94/62/EY 6 artiklan 1 kohdan a ja b alakohdassa säädetään, Latvian on saavutettava seuraavien pakkausmateriaalien hyödyntämistä ja kierrätystä koskevat kokonaistavoitteet 31 päivään joulukuuta 2007 mennessä seuraavia välitavoitteita noudattaen: - muovien kierrätys: 11 painoprosenttia liittymispäivään mennessä, 12 prosenttia vuonna 2004, 13 prosenttia vuonna 2005 ja 14 prosenttia vuonna 2006; - kokonaishyödyntämisaste: 33 painoprosenttia liittymispäivään mennessä, 37 prosenttia vuonna 2004, 42 prosenttia vuonna 2005 ja 46 prosenttia vuonna 2006. 3. 31999 L 0031: Neuvoston direktiivi 1999/31/EY, annettu 26 päivänä huhtikuuta 1999, kaatopaikoista (EYVL L 182, 16.7.1999, s. 1). Poiketen siitä, mitä direktiivin 1999/31/EY 2 artiklan g alakohdan toisessa luetelmakohdassa säädetään, pysyviä paikkoja, joita käytetään Latviassa syntyvän vaarallisen jätteen väliaikaiseen varastointiin, ei pidetä kaatopaikkoina Latviassa ennen 31 päivää joulukuuta 2004, sanotun kuitenkaan rajoittamatta jätteistä annetun neuvoston direktiivin 75/442/ETY [6] ja vaarallisista jätteistä annetun neuvoston direktiivin 91/689/ETY [7] soveltamista. [5] EYVL L 257, 10.10.1996, s. 26. [6] EYVL L 194, 25.7.1975, s. 39, direktiivi sellaisena kuin se on viimeksi muutettuna komission päätöksellä 96/350/EY (EYVL L 135, 6.6.1996, s. 32). [7] EYVL L 377, 31.12.1991, s. 20, direktiivi sellaisena kuin se on viimeksi muutettuna neuvoston direktiivillä 94/31/EY (EYVL L 168, 2.7.1994, s. 28). --------------------------------------------------